b'\n_START_ARTICLE_\nNoaptea cometei (film din 2013)\n_START_SECTION_\nIntrig\xc4\x83\n_START_PARAGRAPH_\nFilmul se rote\xc8\x99te \xc3\xaen jurul a \xc8\x99ase persoane la o cin\xc4\x83. \xc3\x8en timpul cinei, o comet\xc4\x83 trece pe deasupra P\xc4\x83m\xc3\xa2ntului. Acest lucru face ca \xc8\x99i casa, precum \xc8\x99i ocupan\xc8\x9bii acestuia, s\xc4\x83 se \xc3\xaent\xc3\xa2lneasc\xc4\x83 cu alte case \xc8\x99i ocupan\xc8\x9bi din alte realit\xc4\x83\xc8\x9bi. (De notat c\xc4\x83 nu sunt doar dou\xc4\x83 realit\xc4\x83\xc8\x9bi, ci o infinitate) Exist\xc4\x83 \xc8\x99i o zon\xc4\x83 \xc3\xaentunecat\xc4\x83 \xc3\xaentre aceste realit\xc4\x83\xc8\x9bi. C\xc3\xa2nd cineva trece prin aceast\xc4\x83 zon\xc4\x83 \xc3\xaentunecat\xc4\x83, ei pleac\xc4\x83 din realitatea lor \xc8\x99i ajung \xc3\xaentr-o alta aleatorie. Persoana pe care filmul o urm\xc4\x83re\xc8\x99te constant este Emily_NEWLINE_O pan\xc4\x83 de curent marcheaz\xc4\x83 \xc3\xaenceputul realit\xc4\x83\xc8\x9bilor alternative. La dep\xc4\x83rtare, afar\xc4\x83, cei \xc8\x99ase observ\xc4\x83 o cas\xc4\x83 cu luminile aprinse. Ei nu \xc8\x99tiu c\xc4\x83 este aceea\xc8\x99i cas\xc4\x83 dar dintr-o alt\xc4\x83 realitate. La \xc3\xaenceput, doi din grup p\xc4\x83r\xc4\x83sesc casa lor pentru a da un telefon din "cealalt\xc4\x83 cas\xc4\x83" \xc8\x99i trec \xc3\xaentr-o realitate alternativ\xc4\x83. Dublurile lor vin dintr-o alt\xc4\x83 realitate. Nimeni nu realizeaz\xc4\x83 c\xc4\x83 sunt al\xc8\x9bi oameni. Pe vreme ce povestea se desf\xc4\x83\xc8\x99oar\xc4\x83, cei \xc8\x99ase realizeaz\xc4\x83 c\xc4\x83 cealalt\xc4\x83 cas\xc4\x83 este de fapt o alt\xc4\x83 versiune a casei lor. Dar grupul presupune ini\xc8\x9bial c\xc4\x83 sunt doar dou\xc4\x83 case, din dou\xc4\x83 realit\xc4\x83\xc8\x9bi. Realizeaz\xc4\x83 ulterior c\xc4\x83 exist\xc4\x83 realit\xc4\x83\xc8\x9bi multiple \xc8\x99i c\xc4\x83 odat\xc4\x83 ce cometa \xc3\xae\xc8\x99i va termina trecerea, fiecare va fi blocat \xc3\xaen realitatea \xc3\xaen care se afl\xc4\x83 la momentul respectiv._NEWLINE_Pe vreme ce timpul trece, diferite grupuri de oameni p\xc4\x83r\xc4\x83sesc casa \xc8\x99i trec prin zona \xc3\xaentunecat\xc4\x83. Aceasta face ca fiecare s\xc4\x83 se amestece prin realit\xc4\x83\xc8\x9bile alternative. Din cauza trecutului dintre persoanele grupului, exist\xc4\x83 diferite ciond\xc4\x83neli ce izbucnesc \xc3\xaentre ei. Emily se enerveaz\xc4\x83 \xc8\x99i pleac\xc4\x83 de una singur\xc4\x83. R\xc4\x83t\xc4\x83ce\xc8\x99te dintr-o realitate \xc3\xaen alta. \xc3\x8en aproape fiecare dintre realit\xc4\x83\xc8\x9bi au izbucnit ciond\xc4\x83neli de tot felul, iar grupurile s-au amestecat complet \xc3\xaentre ele. \xc3\x8entr-un final, ea ajunge \xc3\xaentr-o realitate \xc3\xaen care toat\xc4\x83 lumea este calm\xc4\x83. Aici, ei nu au avut vreo pan\xc4\x83 de curent, grupul este intact, iar fiecare petrece o sear\xc4\x83 normal\xc4\x83._NEWLINE_Emily vrea s\xc4\x83 o \xc3\xaenlocuiasc\xc4\x83 pe Emily din aceast\xc4\x83 realitate pentru a-i lua via\xc8\x9ba \xc8\x99i  a fi fericit\xc4\x83. Emily se furi\xc8\x99eaz\xc4\x83 \xc3\xaen spatele dublurii sale \xc8\x99i o drogheaz\xc4\x83. Mai \xc3\xaent\xc3\xa2i, o arunc\xc4\x83 \xc3\xaentr-un portbagaj, iar apoi o atac\xc4\x83 \xc3\xaen baie \xc8\x99i o las\xc4\x83 \xc3\xaen cad\xc4\x83. Emily se \xc3\xaendreapt\xc4\x83 apoi spre sufragerie \xc8\x99i le\xc8\x99in\xc4\x83. Ea se treze\xc8\x99te a doua diminea\xc8\x9b\xc4\x83 pe canapea \xc8\x99i nu \xc3\xae\xc8\x99i vede dublura pe nic\xc4\x83ieri. Emily p\xc4\x83r\xc4\x83se\xc8\x99te casa \xc8\x99i se \xc3\xaent\xc3\xa2lne\xc8\x99te cu Kevin, prietenul ei, afar\xc4\x83. Telefonul s\xc4\x83u sun\xc4\x83, iar acesta vede c\xc4\x83 este un apel de la Emily. Dup\xc4\x83 ce r\xc4\x83spunde, Kevin se uit\xc4\x83 suspicios la ea. Exist\xc4\x83 posibilitatea ca acum aceast\xc4\x83 realitate s\xc4\x83 aib\xc4\x83 permanent 2 de Emily \xc3\xaen ea...\n_START_SECTION_\nProduc\xc8\x9bie\n_START_PARAGRAPH_\nLui Byrkit i-a venit ideea pentru Coherence dup\xc4\x83 ce a dorit s\xc4\x83 testeze ideea unor film\xc4\x83ri "f\xc4\x83r\xc4\x83 o echip\xc4\x83 \xc8\x99i f\xc4\x83r\xc4\x83 un scenariu". El a ales s\xc4\x83 filmeze \xc3\xaen propria cas\xc4\x83 \xc8\x99i s\xc4\x83 dezvolte aspectul \xc8\x99tiin\xc8\x9bifico-fantastic al peliculei din cauza necesit\xc4\x83\xc8\x9bii, dorind ca "sufrageria s\xc4\x83 se simt\xc4\x83 mult mai mare dec\xc3\xa2t o sufragerie". \xc3\x8en timp ce Byrkit a avut \xc3\xaen plan cum se va desf\xc4\x83\xc8\x99ura filmul, el a selectat actori improviza\xc8\x9bi \xc8\x99i le-a dat scenariul cu povestea personajului lor, motiva\xc8\x9biile \xc8\x99i momentele importante ale filmului._NEWLINE_Byrkit a spus, "Pentru aproape un an, tot ceea ce am f\xc4\x83cut a fost s\xc4\x83 desenez diagrame \xc8\x99i h\xc4\x83r\xc8\x9bi ale caselor, \xc8\x99i s\xc4\x83ge\xc8\x9bi pentru direc\xc8\x9biile personajelor, \xc3\xaencerc\xc3\xa2nd s\xc4\x83 \xc8\x9bin minte diferite itinerare, c\xc4\x83ut\xc3\xa2nd ce cred cercet\xc4\x83torii despre natura realit\xc4\x83\xc8\x9bii \xe2\x80\x94 pisica lui Schr\xc3\xb6dinger \xc8\x99i toate cele. Au fost cercet\xc4\x83ri, dar \xc3\xaen ciuda graficelor \xc8\x99i tabelelor, cred c\xc4\x83 ideea principal\xc4\x83 se baza pe personaje. Vrem ca logica regulilor noastre interne s\xc4\x83 fie auzit\xc4\x83, \xc8\x99i vrem ca oamenii s\xc4\x83 se uite de 12 ori la film \xc8\x99i de fiecare dat\xc4\x83 s\xc4\x83 descopere ceva nou."\n_START_SECTION_\nDistribu\xc8\x9bia\n_START_PARAGRAPH_\nByrkit a ales inten\xc8\x9bionat actori care nu se cuno\xc8\x99teau. El a spus c\xc4\x83, dup\xc4\x83 ce a lucrat la filme blockbuster (precum Pira\xc8\x9bii din Caraibe: Blestemul Perlei Negre), "Vin de la un teatru unde am fost \xc3\xaenv\xc4\x83\xc8\x9bat s\xc4\x83 m\xc4\x83 concentrez pe poveste \xc8\x99i personaje, deci am renun\xc8\x9bat la echipa de filmare; la scenariu, la efecte speciale, la bani, la tot, \xc8\x99i m-am bazat numai pe simplitate, aceea de a avea o camer\xc4\x83 \xc3\xaen m\xc3\xa2n\xc4\x83 \xc8\x99i ni\xc8\x99te actori, \xc8\x99i o idee." Byrkit a ad\xc4\x83ugat, _NEWLINE_\xe2\x80\x9e"...\xc3\xaen loc de a avea un scenariu, fiecarui actor i-a fost dat\xc4\x83 c\xc3\xa2te o noti\xc8\x9b\xc4\x83 \xc3\xaen fiecare zi, ce con\xc8\x9binea povestea lor sau un fel de motiva\xc8\x9bie pentru acea noapte. Dar ei nu \xc8\x99tiau ce a primit fiecare a\xc8\x99a c\xc4\x83 totul a fost foarte natural, foarte spontan, ceea ce a rezultat \xc3\xaen acest film; bine\xc3\xaen\xc8\x9beles dup\xc4\x83 un anumit program la care am lucrat aproape un an, \xc3\xaen care se aflau toate indiciile \xc8\x99i puzzle-urile \xc8\x99i toate repeti\xc8\x9biile \xc8\x99i lucruri de genul. Dar actorii nu erau con\xc8\x99tien\xc8\x9bi de acest lucru, iar acele lucruri s-au \xc3\xaent\xc3\xa2mplat deoarece, \xc3\xaentr-un fel, i-am ghidat \xc3\xaen ceea ce f\xc4\x83ceau."\xe2\x80\x9d_NEWLINE_C\xc3\xa2nd Byrkit a fost \xc3\xaentrebat dac\xc4\x83 \xc3\xaei \xc8\x99tia bine pe actori, el a r\xc4\x83spuns, "P\xc4\x83i erau prieteni care \xc8\x99tiam c\xc4\x83-i pot suna \xc8\x99i zice \'Vino la mine acas\xc4\x83 \xc3\xaen c\xc3\xa2teva zile. Nu pot s\xc4\x83-\xc8\x9bi spun ce vom face, dar ai \xc3\xaencredere \xc3\xaen mine c\xc4\x83 nu te voi omor\xc3\xae. Va fi distractiv!\' \xc8\x98i nu se cuno\xc8\x99teau unii pe al\xc8\x9bii \xc3\xaenainte s\xc4\x83 ajung\xc4\x83 la mine acas\xc4\x83, deci ar trebui s\xc4\x83 aleg oamenii care s\xc4\x83 par\xc4\x83 un cuplu sau cei mai buni prieteni."_NEWLINE_Reporterul Nell Minow a vorbit despre rela\xc8\x9bia dintre actori: "Am b\xc4\x83nuit c\xc4\x83 fiecare se cuno\xc8\x99tea bine unul cu cel\xc4\x83lalt pentru c\xc4\x83 se aflau \xc3\xaentr-un ritm pe care doar prietenii vechi \xc3\xael au." Byrkit a r\xc4\x83spuns, "Aia a fost doar o distribu\xc8\x9bie format\xc4\x83 din persoane grozave. Dup\xc4\x83 doar cinci minute \xc3\xaen casa mea, au trebuit s\xc4\x83 se prefac\xc4\x83 c\xc4\x83 sunt c\xc4\x83s\xc4\x83tori\xc8\x9bi sau iubi\xc8\x9bi sau cei mai buni prieteni."_NEWLINE_Criticul Matt Prigge a l\xc4\x83udat distribu\xc8\x9bia, spun\xc3\xa2nd: "Byrkit ... nu s-a concentrat numai pe oameni inteligen\xc8\x9bi, precum a f\xc4\x83cut \xc3\xaen Primer, ci pe oameni de\xc8\x99tep\xc8\x9bi dar neinforma\xc8\x9bi, care au \xc8\x99tiut s\xc4\x83 pun\xc4\x83 totul la cap, \xc8\x99i nu s\xc4\x83 p\xc4\x83l\xc4\x83vr\xc4\x83geasc\xc4\x83, s\xc4\x83 \xc8\x9bipe sau s\xc4\x83 bea. \xc3\x8entr-adev\xc4\x83r, Coherence este \xc3\xaen mare parte improvizat, distribu\xc8\x9bia reac\xc8\x9bion\xc3\xa2nd la \xc3\xaenceput cu r\xc3\xa2sete \xc8\x99i ne\xc3\xaencredere, dar care a \xc3\xaenceput s\xc4\x83 fie frivol\xc4\x83 la lucrurile serioase."\n_START_SECTION_\nScenariul\n_START_PARAGRAPH_\nRyan Lattanzio a scris, "Byrkit a convocat opt actori ne\xc8\x99tiutori la casa sa din Santa Monica, le-a dat opt heringi \xc8\x99i le-a dat fr\xc3\xa2u liber timp de cinci zile, \xc8\x99tiind c\xc4\x83 filmul va evolua normal, precum jazz-ul, chiar dac\xc4\x83 \xc3\xae\xc8\x99i va \xc8\x9bine actorii \xc3\xaen ne\xc8\x99tiin\xc8\x9b\xc4\x83. Dar el \xc8\x99i co-scenaristul Alex Manugian nu inventau pe parcurs." Byrkit i-a spus c\xc4\x83 dorin\xc8\x9ba sa era "s\xc4\x83 reduc\xc4\x83 filmul p\xc3\xa2n\xc4\x83 la minimul necesar: f\xc4\x83r\xc4\x83 scenariu, \xc8\x99i f\xc4\x83r\xc4\x83 echip\xc4\x83 de filmare."_NEWLINE_Byrkit a ad\xc4\x83ugat, "...\xc3\xaen loc de un scenariu, aveam propriul meu tratament de 12 pagini la care am lucrat aproape un an. Con\xc8\x9bine toate \xc3\xaentors\xc4\x83turile, \xc8\x99i momentele important, \xc8\x99i povestea personajelor \xc8\x99i puzzle-urile fiec\xc4\x83rei scene. Dar \xc3\xaen fiecare zi, \xc3\xaen loc de scenariu, actorii primeau o noti\xc8\x9b\xc4\x83 pentru propriul personaj, fie c\xc4\x83 era istoria lor, fie c\xc4\x83 era o motiva\xc8\x9bie. Ei erau preg\xc4\x83ti\xc8\x9bi doar pentru personajul lor. Nu aveau nicio idee despre ceea ce ceilal\xc8\x9bi actori au primit, a\xc8\x99a c\xc4\x83 \xc3\xaen fiecare noapte ap\xc4\x83reau reac\xc8\x9bii \xc8\x99i surprize adev\xc4\x83rate. Acestea au fost numai interpret\xc4\x83ri naturale. Obiectivul a fost de a-i atrage \xc3\xaen mister."_NEWLINE_Actorul Nicholas Brendon a discutat despre improvizarea dialogurilor cu jurnalistul Fred Topel de la CraveOnline, care l-a \xc3\xaentrebat: "Am \xc3\xaen\xc8\x9beles c\xc4\x83 Coherence a fost f\xc4\x83cut \xc3\xaen a\xc8\x99a fel \xc3\xaenc\xc3\xa2t fiecare a primit noti\xc8\x9be despre personajul lor \xc8\x99i scene. Ce era mai exact pe acele noti\xc8\x9be?" Brendon a r\xc4\x83spuns, "Nu-mi amintesc chiar acum, dar \xc3\xaen fiecare zi aveam cinci lucruri diferite cu care trebuia s\xc4\x83 ne acomod\xc4\x83m... dar \xc8\x99tiu c\xc4\x83 Jim [Byrkit], \xc8\x99i dup\xc4\x83 Alex [Manugian], cel\xc4\x83lalt scenarist, au trebuit s\xc4\x83 fie siguri c\xc4\x83 \xc8\x99tiam ce se \xc3\xaent\xc3\xa2mpl\xc4\x83. ... De vreme ce nu exista un scenariu, nu aveam nicio idee despre cum se va termina totul. ... C\xc3\xa2nd am v\xc4\x83zut filmul, eram gen, \'La naiba, e chiar mi\xc8\x99to!\' ...  S\xc4\x83 fiu sincer, nu \xc8\x99tiam exact ce a ie\xc8\x99it dec\xc3\xa2t dup\xc4\x83 ce am v\xc4\x83zut filmul."\n_START_SECTION_\nFilm\xc4\x83ri\n_START_PARAGRAPH_\nFilm\xc4\x83rile au avut loc pe parcursul a cinci nop\xc8\x9bi \xc3\xaen casa lui Byrkit._NEWLINE_Un reporter l-a \xc3\xaentrebat pe Byrkit, "A\xc8\x9bi avut probleme nea\xc8\x99teptate la film\xc4\x83ri?" Byrkit a r\xc4\x83spuns, "... ne confruntam constant cu lucruri nea\xc8\x99teptate. \xc3\x8entr-o noapte am \xc3\xaencercat s\xc4\x83 film\xc4\x83m afar\xc4\x83 \xc8\x99i trebuia ca totul s\xc4\x83 arate izolat \xc8\x99i \xc3\xaentunecat; \xc3\xaen acea noapte se filma o alt\xc4\x83 pelicul\xc4\x83 pe strada noastr\xc4\x83. Deci \xc3\xaentreaga strad\xc4\x83 era luminat\xc4\x83 \xc8\x99i plin\xc4\x83 de figuran\xc8\x9bi." O alt\xc4\x83 echip\xc4\x83 filma o reclam\xc4\x83 la Snickers. "Ne aflam \xc3\xaen mijlocul unor scene dramatice iar \xc3\xaenc\xc4\x83 o b\xc4\x83taie \xc3\xaen u\xc8\x99\xc4\x83 ne-ar fi speriat pe to\xc8\x9bi..."\n_START_SECTION_\nInspira\xc8\x9bia \xc8\x99i tematica\n_START_PARAGRAPH_\nByrkit i-a spus unui reporter al Spinning Platters, "Deci, am venit cu ideea \xc3\xaen sufrageria mea, unde a fost turnat filmul. Acum c\xc3\xa2\xc8\x9biva ani ne g\xc3\xa2ndeam la un film cu un buget mic, sau chiar inexistent. \xc8\x98i, de vreme ce nu aveam bani, a trebuit s\xc4\x83 m\xc4\x83 g\xc3\xa2ndesc la ce aveam.  Aveam o camer\xc4\x83.  Aveam ni\xc8\x99te actori care erau destul de buni, \xc8\x99i o sufragerie. Deci a trebuit s\xc4\x83 ne g\xc3\xa2ndim cum s\xc4\x83 facem o sufragerie s\xc4\x83 par\xc4\x83 mai mult dec\xc3\xa2t o sufragerie. \xc8\x98i, asta a dus la tipul de poveste gen Zona crepuscular\xc4\x83... Cream un tip natural de dialog, unde personale se \xc3\xaentrerupeau una pe cealalt\xc4\x83 \xc8\x99i era totul amestecat, la fel ca \xc8\x99i \xc3\xaen realitate.  \xc8\x98i, am lucrat la poveste timp de un an, inclusiv la \xc3\xaentors\xc4\x83turile de situa\xc8\x9bie \xc8\x99i revela\xc8\x9biile \xc8\x99i tr\xc4\x83d\xc4\x83rile pentru a avea un puzzle adev\xc4\x83rat \xe2\x80\x93 un fel de Casa Surprizelor de unde puteam s\xc4\x83-i \xc3\xaendrum\xc4\x83m pe actori."_NEWLINE_Unii critici au sugerat c\xc4\x83 Byrkit s-a inspirat din Zona crepuscular\xc4\x83 \xc8\x99i/sau din complexitatea filmului SF Inven\xc8\x9bia._NEWLINE_Byrkit i-a r\xc4\x83spuns unui reporter: "Zona crepuscular\xc4\x83, cu siguran\xc8\x9b\xc4\x83. Inven\xc8\x9bia nu m-a influen\xc8\x9bat foarte mult dec\xc3\xa2t doar c\xc4\x83 am aflat c\xc4\x83 exist\xc4\x83 o audien\xc8\x9b\xc4\x83 pentru acest tip de film. Filmul respectiv este foarte diferit fa\xc8\x9b\xc4\x83 de al nostru \xc8\x99i nu m-a influen\xc8\x9bat la fel de mult ca \xc8\x99i, s\xc4\x83 zicem, Doamne... ce m\xc4\x83cel! (2011) al lui Roman Polanski, sau alte filme non-SF."\n_START_SECTION_\nRecep\xc8\x9bie\n_START_PARAGRAPH_\nCriticii au fost predominant pozitivi cu Coherence, iar pelicula are un scor de 88% pe Rotten Tomatoes, scor bazat pe 74 de recenzii._NEWLINE_Multe dintre laudele adresate filmului s-au \xc3\xaendreptat spre distribu\xc8\x9bie, conform Bloody Disgusting \xc8\x99i Fangoria. Film School Rejects i-a acordat lui Coherence o recenzie pozitiv\xc4\x83, spun\xc3\xa2nd c\xc4\x83 distribu\xc8\x9bia filmului a fost "aleas\xc4\x83 remarcabil \xc3\xaen compara\xc8\x9bie cu povestea complicat\xc4\x83 \xc8\x99i bizar\xc4\x83."_NEWLINE_Dread Central a vorbit despre tematica filmului \xc8\x99i a scris, "Ce-i \xc3\xaenfrico\xc8\x99\xc4\x83tor la aceast\xc4\x83 poveste este c\xc3\xa2t de doritoare sunt personajele s\xc4\x83 abandoneze realitatea pe care o cunosc \xc3\xaen favoarea uneia care pare mai interesant\xc4\x83. Fie c\xc4\x83 acesta este rezultatul cometei \xc8\x99i fisurii create sau de subminarea fiec\xc4\x83rui personaj de c\xc4\x83tre ceilal\xc8\x9bi pentru a ob\xc8\x9bine via\xc8\x9ba pe care o doresc, Coherence este foarte nelini\xc8\x99titor."_NEWLINE_Clark Collis de la Entertainment Weekly a l\xc4\x83udat filmul, acord\xc3\xa2ndu-i nota B+: "\xc3\x8entr-un debut impresionant al lui James Ward Byrkit, opt prieteni descoper\xc4\x83 metafizica dup\xc4\x83 ce o comet\xc4\x83 creeaz\xc4\x83 un set de alter-ego-uri, \xc8\x99i se bucur\xc4\x83 de propria lor sosie. Byrkit fructific\xc4\x83 totul \xc3\xaen acest cadru de o singur\xc4\x83 cas\xc4\x83, cre\xc3\xa2nd \xc3\xaenfiorare \xc8\x99i paranoia \xc3\xaen timp ce personajele sale fac ni\xc8\x99te decizii normale, dar \xc3\xaen cele din urm\xc4\x83 gre\xc8\x99ite. Distribu\xc8\x9bia e grozav\xc4\x83 \xc8\x99i ea, Nicholas Brandon din Buffy, spaima vampirilor f\xc4\x83c\xc3\xa2nd mi\xc8\x99to de el \xc3\xaensu\xc8\x99i, el juc\xc3\xa2nd un actor care f\xc4\x83cea parte dintr-un serial... Coherence este un film satisf\xc4\x83c\xc4\x83tor \xc8\x99i \xc3\xaensp\xc4\x83im\xc3\xa2nt\xc4\x83tor al genului. \xc8\x98i chiar \xc8\x99i a\xc8\x99a, trebuie s\xc4\x83 adori un film care nu numai c\xc4\x83 explic\xc4\x83 conceptul pisicii lui Schr\xc3\xb6dinger, dar \xc8\x99i glume\xc8\x99te pe tema asta ("Sunt alergic la pisici!")._NEWLINE_Stephen Dalton de la The Hollywood Reporter a apreciat \xc8\x99i el filmul: "Un SF pe buget mic, ce are loc la o petrecere din suburbii, Coherence este un testament al puterii ideilor ingenioase \xc8\x99i al jocului actoricesc bun, spre deosebire de spectacolele pirotehnice... Un grup de opt prieteni se \xc3\xaent\xc3\xa2lnesc la cin\xc4\x83... Tensiunile conjugale \xc8\x99i secretele sexuale sunt aparente, dar drama rela\xc8\x9biilor este repede pus\xc4\x83 \xc3\xaen umbr\xc4\x83 de ciud\xc4\x83\xc8\x9beniile astrologice atunci c\xc3\xa2nd o comet\xc4\x83 trece aproape de P\xc4\x83m\xc3\xa2nt, cauz\xc3\xa2nd pene de curent \xc8\x99i probleme cu semnalul... Devine repede clar c\xc4\x83 realitatea este radical amestecat\xc4\x83 de trecerea cometei. Cu siguran\xc8\x9b\xc4\x83 nu mai suntem \xc3\xaen Kansas... Byrkit i-a dat distribu\xc8\x9biei sale informa\xc8\x9bii pu\xc8\x9bine despre poveste, \xc3\xaencuraj\xc3\xa2nd naturalismul semi-improvizat ce se simte autentic."_NEWLINE_Matt Zoller Seitz, editor al site-ului web lui Roger Ebert, i-a dat filmului trei stele de aur \xc8\x99i a scris c\xc4\x83 filmul "este dovada c\xc4\x83 produc\xc4\x83torii de filme inventivi pot face multe cu pu\xc8\x9bin... [dar] niciuna dintre \xc3\xaentors\xc4\x83turile tehnice sau artistice ale filmului nu se dovedesc revolu\xc8\x9bionare. Odat\xc4\x83 ce Coherence intr\xc4\x83 \xc3\xaen poveste, spectatorul este destinat s\xc4\x83 fie \xc3\xaenfrico\xc8\x99at. Este mai pu\xc8\x9bin un SF horror... \xc8\x98i mai mult un horror ce te \xc8\x9bine \xc3\xaen suspans deoarece, exist\xc4\x83 \xc8\x99i violen\xc8\x9b\xc4\x83, iar sursa este una filozofic\xc4\x83."_NEWLINE_Ryan Lattanzio de la Indiewire a l\xc4\x83udat originalitatea filmului: "Coherence nu este doar fic\xc8\x9biune SF: este triumful \xc3\xaendem\xc3\xa2n\xc4\x83rii produc\xc4\x83torilor independen\xc8\x9bi cu pu\xc8\x9bine resurse \xc8\x99i mult\xc4\x83 ambi\xc8\x9bie. Debutul regizoral al lui James Ward Byrkit se rezum\xc4\x83 la ob\xc8\x9binerea unei ciud\xc4\x83\xc8\x9benii metafizice \xc8\x99i o cin\xc4\x83 ce devine astronomic piezi\xc8\x99\xc4\x83. Acest film explodeaz\xc4\x83 de idei, \xc8\x99i are acel lucru pe care \xc3\xael a\xc8\x99tept\xc4\x83m de la fiecare film: elementul surprizei."_NEWLINE_Criticul de la Salon a scris o recenzie mixt\xc4\x83: "Dup\xc4\x83 ce problema fundamental\xc4\x83 din Coherence a devenit clar\xc4\x83, sau aproape clar\xc4\x83 \xe2\x80\x93 exist\xc4\x83 o alt\xc4\x83 petrecere, la o alt\xc4\x83 cas\xc4\x83, care arat\xc4\x83 teribil de asem\xc4\x83n\xc4\x83toare cu aceasta \xe2\x80\x93 filmul devine un puzzle matematic prea simplu, cu toate c\xc4\x83 are o concluzie ingenioas\xc4\x83. Noti\xc8\x9bele apar \xc3\xaenainte s\xc4\x83 fie scrise, fotografiile numerotate devine subiectul principal \xc8\x99i, \xc3\xaen timp ce personajele devin pe jum\xc4\x83tate con\xc8\x99tiente c\xc4\x83 ac\xc8\x9biunile proprii sunt conturate de un continuum spa\xc8\x9biu-timp a c\xc4\x83rei rela\xc8\x9bie cauz\xc4\x83-efect devine amestecat\xc4\x83, ele nu reu\xc8\x99esc s\xc4\x83-l opreasc\xc4\x83."'